|  |
| --- |
| ethnosimo-aade-gr |

 Αθήνα, 25 Οκτωβρίου 2024

**ΔΕΛΤΙΟ ΤΥΠΟΥ**

**ΑΑΔΕ: Ενοποιείται η χωρική αρμοδιότητα των Ελεγκτικών Κέντρων Αττικής και Θεσσαλονίκης από 1/1/2025**

Στην ενοποίηση της χωρικής αρμοδιότητας των Ελεγκτικών Κέντρων (ΕΛΚΕ) Αττικής και Θεσσαλονίκης προχωρά η Ανεξάρτητη Αρχή Δημοσίων Εσόδων, με σκοπό τη βελτιστοποίηση της αποδοτικότητας, της διαφάνειας και της αποτελεσματικότητας των υπηρεσιών της.

Ειδικότερα, με απόφαση του Διοικητή της ΑΑΔΕ, Γιώργου Πιτσιλή, από 1/1/2025 τα ΕΛΚΕ Αττικής και Θεσσαλονίκης θα λειτουργούν ως ενιαία ελεγκτική περιφέρεια και θα διενεργούν φορολογικούς ελέγχους ανεξάρτητα από την τοπική υπηρεσία στην οποία υπάγονται οι φορολογούμενοι.

Στα έξι ΕΛΚΕ θα υπάγονται οι φορολογούμενοι που ανήκουν στο ΚΕΦΟΔΕ Αττικής, στις ΔΟΥ Σάμου, Χαλκίδας, Κύμης και Κιλκίς, καθώς και στις ΔΟΥ του Νομού Θεσσαλονίκης.

Η χωρική διεύρυνση της ελεγκτικής αρμοδιότητας βελτιστοποιεί την αξιοποίηση των ανθρωπίνων πόρων της Αρχής και επιτρέπει στις ελεγκτικές υπηρεσίες της ΑΑΔΕ να ενισχύσουν τη διαφάνεια στη λειτουργία τους, μεγαλώνοντας τη θεσμική και λειτουργική απόσταση μεταξύ ελεγκτών και ελεγχόμενων.